Up-629/04
Datum: 2004-12-23T00:00:00.000+01:00
ecli: ECLI:SI:USRS:2004:Up.629.04
vrsta: posamični akt
zadeva: ustavna pritožba
objavljeno: Neobjavljeno | 23.12.2004
dokument: US24240
akt: Ustavna pritožba A. A. zoper sodbo Vrhovnega sodišča št. VIII Ips 6/2004 z dne 15. 6. 2004 v zvezi s sodbo Višjega delovnega in socialnega sodišča št. Pdp 1794/2001 z dne 29. 8. 2003 in s sodbo Delovnega in socialnega sodišča v Ljubljani št. I Pd 96/98 z dne 5. 6. 2001
resitev: zavrženje
izrek: Ustavna pritožba A. A. zoper sodbo Vrhovnega sodišča št. VIII Ips 6/2004 z dne 15. 6. 2004 v zvezi s sodbo Višjega delovnega in socialnega sodišča št. Pdp 1794/2001 z dne 29. 8. 2003 in s sodbo Delovnega in socialnega sodišča v Ljubljani št. I Pd 96/98 z dne 5. 6. 2001 se zavrže.
stavek: Ustavno pritožbo vloženo po izteku 60 dnevnega roka Ustavno sodišče zavrže. Če je zadnji dan roka nedelja, se ta rok izteče s pretekom prvega prihodnjega delovnika.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
podlaga: Člen 55.1.1, Zakon o Ustavnem sodišču [ZUstS]
datum_vloge: 2004-09-06T22:00:00.000Z
datum_odlocitve: 2004-12-22T23:00:00.000Z

# Up-629/04 - 7

23. 12. 2004

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 7. decembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sodbo Vrhovnega sodišča št. VIII Ips 6/2004 z dne 15. 6. 2004 v zvezi s sodbo Višjega delovnega in socialnega sodišča št. Pdp 1794/2001 z dne 29. 8. 2003 in s sodbo Delovnega in socialnega sodišča v Ljubljani št. I Pd 96/98 z dne 5. 6. 2001 se zavrže.

## OBRAZLOŽITEV

Pritožnik je dne 7. 9. 2004 vložil ustavno pritožbo zoper sodno odločbo, navedeno v izreku.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Po podatkih, ki jih je Ustavnemu sodišču posredovalo Delovno in socialno sodišče v Ljubljani, skladajo pa se tudi z navedbami pritožnika, je bila pritožnikovi pooblaščenki izpodbijana sodna odločba vročena dne 7. 7. 2004. Z naslednjim dnem je torej začel teči 60 dnevni rok, ki se je iztekel dne 5. 9. 2004. Ker je bila ta dan nedelja, bi moral pritožnik ustavno pritožbo vložiti najkasneje z iztekom naslednjega delovnega dne, to je v ponedeljek 6. 9. 2004 (6. člen ZUstS v zvezi s četrtim odstavkom 111. člena Zakona o pravdnem postopku, Uradni list RS, št. 26/99 in nasl. - ZPP). Tega dne je pritožnik sicer oddal ustavno pritožbo na pošto, vendar je ni poslal priporočeno. Glede na to se kot dan izročitve Ustavnemu sodišču šteje dan, ko je Ustavno sodišče vlogo dejansko prejelo, to je 7. 9. 2004 (prvi in drugi odstavek 112. člena ZPP). Ustavna pritožba, vložena dne 7. 9. 2004, je prepozna. Zato jo je Ustavno sodišče zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in na podlagi prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan